COVID злаз аӡәы иԥсҭазаара далҵит, ахҭыс ҿыцқәа 58 шьақәыргылоуп Аԥсны
© Sputnik / Томас ТхайцукГудаутская ЦРБ
© Sputnik / Томас Тхайцук
Аепидемиа ҵысижьҭеи Аԥсны аҿкчымазара зыхьхьоу ауаа рхыԥхьаӡара 52 952- ҩык рҟынӡа инаӡеит, ргәы бзиахахьеит 48 059-ҩык ауааԥсыра, рыԥсҭазаара иалҵхьеит 669-ҩык.
АҞӘА, хәажәкыра 15 - Sputnik. Аԥсны ауааԥсыра COVID -19 азы атестқәа арҭеит 157-ҩык, урҭ рахьтә 58-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Гәдоуҭатәи ахәшәтәырҭаҿы акоронавирус зыдбалаз 88 шықәса зхыҵуаз ахаҵа иԥсҭазаара далҵит.
Ари аамҭазы Гәдоуҭатәи араионтә хәшәтәырҭа хадаҿы ишьҭоуп 18-ҩык, рҭагылазаашьа бааԥсуп ԥшьҩык, ибжьаратәуп 14-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 22-а, урҭ рахьтә жәаҩык рҭагылазаашьа уадаҩуп. Очамчыра ирхәшәтәуеит ааҩык, Гагратәи ахәшәтәырҭаҿы - 11-ҩык, урҭ рахьтә аӡәы иҭагылазаашьа уадаҩуп. Тҟәарчалтәи ахәшәтәырҭаҿы ԥшьҩык ачымазцәа шьҭоуп.